Uosija
Uosija – upelis šiaurės rytų Lietuvoje, Rokiškio rajone; Šetekšnos kairysis intakas (Šventosios baseinas). Išteka į Uosinto ežero šalia Duokiškio, teka daugiausia šiaurės kryptimi. Įteka į Šetekšną 70,8 km nuo jos žiočių, į pietryčius nuo Kariūnų. Intakai: Vazaja, Prašuvys (dešinieji), Šeduikių upelis (kairysis). Beveik visa Uosijos vaga ištiesinta. Vidurupyje prateka Kamajų šilą. Upės vagoje sudaryti du tvenkiniai – Duokiškio ir Laukagalių. Prie upelio įsikūrusios gyvenvietės: Duokiškis, Nečionys, Trumponys, Šilinė, Nemeniūnai. Upėvardis Uosijà kilęs nuo medžio pavadinimo „uosis“.